મુદ્દો એ છે કે દેશના કોઈ પણ ખૂણે હાથોહાથ પોસ્ટકાર્ડ પહોંચાડવા જેટલું ગંજાવર નેટવર્ક પોસ્ટ ખાતાનું છે, પણ પોસ્ટકાર્ડ તો હવે કોઈ લખતું નથી! તો આખી દુનિયામાં, સૌથી વ્યાપક ગણાતા આપણા પોસ્ટલ નેટવર્કનો ઉપયોગ શો કરવો? પોસ્ટ ખાતું ટપાલ ઉપરાંત બીજી પણ ઘણી સેવાઓ આપે છે, પણ અત્યાર સુધી આ ખાતા તરફ કોઈ ખાસ નજર કરતું નહોતું, પણ હવે સમય બદલાઈ રહ્યો છે. ઇન્સ્ટન્ટ મેસેજિંગના જમાનામાં તાર-ટપાલની કોઈ વાત ન કરે એ સમજી શકાય, પણ ઓનલાઇન કોમર્સના જમાનામાં, દુનિયાના સૌથી વિશાળ નેટવર્કના લાભ હવે અચાનક સૌને દેખાવા લાગ્યા છે!